ไปดูคอนเสิร์ต กลับมาแล้วมีเสียงวิ้งๆในหู มีเสียงอย่างเดียวไม่ปวด ไม่เจ็บ ไม่มีอาการใดๆนอกจากมีเสียงวิ้งๆ การได้ยินชัดปกติ ต้องรักษายังไงครับหรือควรไปหา มีโอกาสหายไหม เป็นมาสามวันแล้ว มีวิธีบรรเทาไหม
สวัสดีค่ะ อาการมีเสียงวิ้งๆ ในหู คืออาการหูอื้อหรือเสียงในหู (tinnitus) ซึ่งสาเหตุมีมากมาย แต่เนื่องจากมีอาการหลังจากที่ไปดูคอนเสิร์ต สาเหตุจึงน่าจะเกิดจากเส้นประสาทหูเสื่อมแบบฉับพลันจากการฟังเสียงที่ดังมาก หรือเกิดแก้วหูทะลุจากเสียงที่ดังมากอย่างฉับพลันส่วนสาเหตุอื่นๆ ได้แก่มีขี้หูมากเกินไปสิ่งแปลกปลอมหรือแมลงเข้าหูหูอื้อที่เกิดหลังจากเป็นหวัดหูชั้นนอกอักเสบ หูชั้นกลางอักเสบโรคน้ำในหูไม่เท่ากัน เนื้องอกของเส้นประสาทหู ในหรืออาจเกิดขึ้นหลังจากการดื่มแอลกอฮอล์ กาแฟ หรือสูบบุหรี่การใช้ยาบางชนิดที่มีผลข้างเคียงต่อประสาทหู เช่น ยาต้านมาลาเรียคลอโรควิน ยาปฏิชีวนะอิริโทรไมซิน ยาเคมีบำบัดรักษามะเร็งบางชนิด หรือมีความเครียด วิตกกังวล ซึมเศร้า เป็นต้นในเบื้องต้น ควรพยายามหลีกเลี่ยงการฟังเสียงที่ดัง การอยู่ในที่ที่มีเสียงดัง รวมถึงการไปดูคอนเสิร์ต ซึ่งหากอการหูอื้อที่เกิดจากเส้นประสาทหูเสื่อมแบบฉับพลัน หรือเกิดแก้วหูทะลุ อาการจะค่อยๆ ดีขึ้นได้เองหากไม่ฟังเสียงดังๆ ซ้ำ หากเกิดจากเยื่อแก้วหูทะลุ ควรระวังไม่ให้น้ำเข้าหูด้วย แต่หากอาการไม่หายไปหรืออาการเป็นมากจนรบกวนการใช้ชีวิตประจำวัน หรือมีอาการอื่นๆ เช่น มีไข้ ปวดหู มีน้ำไหลจากหู เวียนหัว เป็นต้น ควรไปพบแพทย์เฉพาะทางหู-คอ-จมูก เพื่อตรวจค่ะ